**Z á k l a d n á umelecká škola Ivana Ballu, Námestie slobody 1575/16,**

**026 01 Dolný Kubín**

**Smernica o kontrahovaní na ZUŠ**

Vypracoval : Bc. Zuzana Retišáková, Dis.art

**Smernica o kontrahovaní na ZUŠ Ivana Ballu Námestie slobody 1575/16,**

**026 01 Dolný Kubín**

**Riaditeľ školy ako zamestnávateľ, zamestnancov ZUŠ Ivana Ballu Dolný Kubín:**

Základná umelecká škola Ivana Ballu v Dolnom Kubíne ako zamestnávateľ (ďalej len zamestnávateľ) upravuje postup kontrahovania nasledovne  
  
**Čl. 1**

Mimoriadne nadaní žiaci môžu absolvovať 2 ročníky počas jedného školského roka (tzv. kontrahovanie). O spôsobilosti žiaka absolvovať 2 ročníky v jednom školskom roku rozhodne triedny učiteľ a výsledok komisionálnej skúšky.

**Čl. 2**

Kontrahovanie je povolené 1 krát v prvej časti prvého stupňa základného štúdia, 1 krát v druhej časti prvého stupňa základného štúdia a 1 krát počas štúdia na druhom stupni základného štúdia. Nie je povolené kontrahovať v absolventskom ročníku , iba v prípade mimoriadne nadaného žiaka po posúdení predmetovou komisiou.

**Čl. 3**

Zákonný zástupca je povinný do 30. septembra podať písomnú žiadosť o kontrahovanie, ktorá je zverejnená na stránke ZUŠ I. Ballu.

Následne sa triedny učiteľ vyjadrí k žiadosti a vedenie školy podľa návrhu triedneho učiteľa žiadosti schváli / neschváli. Písomne to oznámi zákonnému zástupcovi.

**Čl. 4**

Riaditeľ Základnej umeleckej školy stanovuje poplatok za kontrahovanie v sume 20€.

**Čl. 5**

Toto usmernenie je záväzné pre všetkých zamestnancov školy a žiakov školy.   
  
**Čl. 6**

Toto usmernenie nadobúda účinnosť dňa  04.09.2023 a bolo schválené na pracovnej porade dňa 25. 8. 2023.

V Dolnom Kubíne 25. 8. 2023

**Mgr. Roman Ďaďo**

riaditeľ školy

Prílohy :

1. Žiadosť o kontrahovanie v ZUŠ I. Ballu